آلمانیانین قوزئی ران وستفالن ایالتینین هرنه شهرین‌ده اطفاعیه و پلیس، ساخلانیلدیغی ائوده‌ن قاچان زهرلی کبرا ایلانینی آختاریر.
هرنه بلدیه‌سیندن وئریله‌ن آچیقلامادا، اؤنجه‌کی آخشام ائوین‌ده ایلانلار ساخلایان بیر اینسانین اوتوردوغو بینانین کوریدوروندا کبرا ایلانی گؤرولدویو، حیوانین حاضردا بینا دیشیندا اولابیله‌جگی ایفاده ائدیلدی.
ائوین ۵۰۰ متر اطرافین‌دا دقت‌لی اولونماسی چاغریسی ائدیله‌ن آچیقلامادا، ائولرین قاپی و پنجره‌لرینین اؤرتولو ساخلانیلماسی، ایلانی گؤره‌نلرین پلیسه خبر وئرمه‌لری طلب اولوندو.
ایلانین گؤرولدویو ائوله برابر اطرافین‌داکی ۴ بینا بوشالدیلدی.
